As ons die bladsye van die geskiedenis omblaai, lees ons van baie ryk mense wat al hulle gerief, hulle familie en land opgegee het toe hulle die roeping van die Here tot sy bediening ontvang het! Met baie opofferings het hulle na baie plekke gegaan en na volke wat in donkerte en agterlikheid gedompel was, die evangelie van ons Here Jesus Christus verkondig en baie gelei tot die reddende kennis van die Here Jesus Christus.
Nie net kan Afrikaners die Here dank dat die Afrikaanse Bybel reeds vir 81 jaar beskikbaar is nie, maar elke spreker van een van Suid-Afrika se amptelike tale kan Hom dank vir die Bybel in hulle taal. Sedert 2012, met die publikasie van die isiNdebele Bybel, beskik elk van die 11 amptelike tale oor 'n volledige Bybel. Wêreldwyd is daar egter miljoene mense wat steeds geen toegang tot die volledige Bybel in hulle eie taal het nie. Teen die einde van 2013 was die Bybel in slegs 491 tale beskikbaar, waarvan 196 Afrikatale is. 'n Deel van die taak van die 146 Bybelgenootskappe in die wêreld wat in sowat 200 lande en gebiede werksaam is, is om die Bybel vir mense in hulle eie taal beskikbaar te stel. Van die byna 7 000 tale wat in die wêreld gepraat word, beskik sowat 2 551 tale tans oor ten minste een Bybelboek.
Dit is nie net eerste vertalings nie, maar ook hersienings of nuwe vertalings. In Suid-Afrika word daar tans gewerk aan 'n nuwe vertaling in Afrikaans, waarvan die Nuwe Testament en Psalms in Maart gepubliseer is, aan 'n nuwe Zulu vertaling, asook aan 'n Engelse vertaling vir Dowes.
OUDITORIUM: Quality Steel van Nelspruit is besig met die verandering aan die struktuur en dan sal dit gebring en opgerig word. Ons dank die Here vir hierdie baie groot geskenk!! Ons het al die jare die studente in een lokaal (die Chapel) gehuisves. Met ons aansoek om registrasie word vereis dat hulle in aparte lokale lesings moet ontvang. Op die oomblik word die squares van die koshuise as tydelike maatreël gebruik. Ons sien baie uit na die nuwe fasiliteit; vertrou asb saam met ons die HERE vir voltooiing daarvan!